CELEX: 62013TN0150
Language: hu
Date: 2013-03-11 00:00:00
Title: T-150/13. sz. ügy: 2013. március 11-én benyújtott kereset — Ziegler Relocation kontra Bizottság

25.5.2013   
            
            
               HU
            
            
               Az Európai Unió Hivatalos Lapja
            
            
               C 147/22
            
         2013. március 11-én benyújtott kereset — Ziegler Relocation kontra Bizottság
   (T-150/13. sz. ügy)
   2013/C 147/40
   Az eljárás nyelve: francia
   
      Felek
   
   
      Felperes: Ziegler Relocation (Brüsszel, Belgium) (képviselők: J.-F. Bellis, M. Favart és A. Bailleux ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               egyesítse a jelen keresetet a T-539/12. sz. üggyel;
            
         
               —
            
            
               nyilvánítsa a jelen keresetet elfogadhatónak és megalapozottnak;
            
         
               —
            
            
               mondja ki az Európai Unió szerződésen kívüli felelősségét a felperes káráért;
            
         
               —
            
            
               az Európai Uniót kötelezze 2008. március 11-től évi 112 872,50 euró összeg, valamint annak a teljes kifizetésig felszámított kamata megfizetésére;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   A kár, amelynek megtérítését a felperes az Európai Uniótól kéri, a felperes megítélése szerint a Bizottság által a COMP/38.543. sz. — Nemzetközi költöztetési szolgáltatások ügyben 2008. március 11-én hozott határozatot követően elmaradt bevételből ered, tekintve hogy az Európai Unió tisztviselői nem szűntették be a látszat-árajánlatkérési gyakorlatukat azon költöztetésekkel kapcsolatban, melyek költségét az Európai Unió tisztviselőinek személyzeti szabályzata alapján megtérítik. Az ilyen igények teljesítésének megtagadása a felperesnek az érintett piacokról történő kiszorulását eredményezte, és ezért az európai intézmények tisztviselői számára már csak nagyon korlátozott mértékben nyújt költöztetési szolgáltatásokat. Az Európai Unió ezzel megszegte a gondossági kötelezettségét, amely így a felperes kárát okozta.